**VÁLLALKOZÁSI KERETSZERZŐDÉS**

Amely létrejött egyrészről a(z)

**MÁV Magyar Államvasutak Zártkörűen Működő Részvénytársaság**

Székhely: H-1087 Budapest, Könyves Kálmán krt. 54-60.

Levelezési cím: 1087 Budapest, Könyves Kálmán krt. 54-60.

Számlázási cím: 1087 Budapest, Könyves Kálmán krt. 54-60.

Számla benyújtási cím: 1426 Budapest, Pf.24.

Számlavezető pénzintézet: ERSTE BANK HUNGARY Zrt.

Bankszámlaszám: 11991102-02163275

Adószám: 10856417-2-44

Közösségi adószám: HU10856417

Statisztikai számjel: 10856417-5221-114-01

Cégjegyzékszám: Fővárosi Törvényszék Cégbírósága, Cg. 01-10-042272

mint Megrendelő (a továbbiakban: **„Megrendelő”**), másrészről a(z)

Cégnév[[1]](#footnote-1):

Székhely:

Adószám:

Közösségi adószám:

Cégjegyzékszám:

Bankszámla szám:

SAP partner azonosítószám:

Képviseli:

mint Vállalkozó (a továbbiakban: **„Vállalkozó”**); A Megrendelő és a Vállalkozó a továbbiakban együttesen: „**Felek**”, önállóan: „**Fél**”)

között az alulírott napon és helyen az alábbi tartalommal.

1. **Előzmények**
   1. Felek rögzítik, hogy Megrendelő **„MÁV Zrt. Kommunikációs Igazgatóság Állomási Utastájékoztatás Koordináció terület utastájékoztatással kapcsolatos nyomdai feladatainak ellátása és kivitelezése”** tárgyban beszerzési eljárást folytatott le. Az eljárás nyertese a Vállalkozó lett, így Felek az alábbi vállalkozási keretszerződést (a továbbiakban: Szerződést) kötik. A Szerződő Felek rögzítik, hogy a szerződést a fent hivatkozott beszerzési eljárásra tekintettel, annak eredményeként írják alá.
   2. A beszerzési eljárás dokumentumai a Szerződés elválaszthatatlan részét képezik, különös tekintettel – amennyiben volt ilyen a Kiegészítő tájékoztatás – az Ajánlati felhívás és az Ajánlati dokumentáció (a továbbiakban: Dokumentáció) rendelkezéseire, valamint a nyertes ajánlat tartalmára. A Vállalkozó – amennyiben volt ilyen a Kiegészítő tájékoztatást – a Felhívást és a Dokumentációt és a jelen szerződés feltételeit megismerte, az abban foglaltakat nyilatkozatával elfogadta.
   3. Felek a Polgári Törvénykönyvről szóló 2013. évi V. törvény (a továbbiakban: **„Ptk.”**) 6:63. § (5) bekezdésében foglaltaktól eltérően kijelentik, hogy a közöttük létrejött szerződésnek nem képezi részét a Felek között korábban kialakult szokás, gyakorlat, illetve a szerződés tárgya szerinti üzletágban a hasonló jellegű szerződés alanyai által széles körben ismert és rendszeresen alkalmazott szokás.
2. **A Keretszerződés tárgya és a megrendelés menete**

Vállalkozó vállalja, hogy a Megrendelő egyedi megrendelése alapján a jelen keretszerződés 1. és 2. számú mellékletében meghatározott formátumú nyomdai termékeket legyártja (kinyomtatja) és leszállítja, az egyedi megrendelőben meghatározott paramétereknek megfelelően az alábbiak szerint:

* 1. Megrendelő az 1. számú mellékletében csatolt táblázatban megjelölt nyomdai termékeket a táblázatban szereplő paraméterekre tekintettel, elektronikus úton megküldött egyedi megrendeléssel jogosult megrendelni (továbbiakban: egyedi megrendelés).
  2. Megrendelő az egyedi megrendelésben, az 1. számú mellékletben meghatározott nyomdai termék legyártását (kinyomtatását) és szállítását rendeli meg, az ott meghatározott minőségben és az egyedi megrendelésben megadott mennyiségben. Vállalkozó a minőségi kritériumoktól kizárólag kedvezőbb irányban jogosult eltérni a Megrendelő előzetes jóváhagyásával, amely nem jelenthet drágább vállalási árat.
  3. Megrendelő az egyedi megrendelésben meghatározott termék kinyomtatásához (legyártásához) elektronikus adathordozón vagy elektronikus úton, nyomdakész kompozit pdf fájl formátumban bocsátja Vállalkozó rendelkezésére az adott kiadvány egyes példányainak kinyomtatásához (legyártásához) szükséges adatokat, információkat.
  4. Vállalkozó köteles a Megrendelő által átadott egyedi megrendeléshez kapcsolt adathordozón szereplő vagy elektronikus úton megküldött anyagból legalább megrendelési fajtánként (kemény támlás könyv megrendelése esetén minden 20 oldal után legalább egy) egy példány mintanyomatot (proof) elkészíteni, mely a megrendelt nyomdai termék színhűségének etalonja lesz, illetve oldalmontírt (delta) készíteni. Vállalkozó köteles – kizárólag kemény támlás kötésű könyv megrendelése esetén Megrendelő előzetes kérésére – az adott nyomdai termékről makettet (vakkönyvet) készíteni, mely az adott termék megjelenését mutatja, valamint ezen mintanyomatokat Megrendelővel írásban jóváhagyatni. Az egyes mintanyomatok (proof; delta, vakkönyv) szolgálnak a teljesítés minőségi etalonjául (továbbiakban: minőségi etalon). Megrendelő az egyedi megrendelésben, a megrendelés tárgyához igazodva rögzíti a minőségi etalon készítésére Vállalkozónak rendelkezésre álló időtartamot.
  5. Az 1. sz. mellékletben foglalt egységárak magukban foglalják a Megrendelő által megjelölt, egy darab budapesti helyszínre történő kiszállítást és annak valamennyi költségét. Vállalkozó szavatolja, hogy a megrendelés alapján előállított termékeket szállításra alkalmas csomagolásban, Megrendelő által meghatározott helyre, lerakodva adja át Megrendelőnek.
  6. Vállalkozó az egyedi megrendelést annak kézhezvételét követően 1 munkanapon belül írásban vissza kell igazolnia. Az egyedi szerződés a megrendelés elküldésével létrejön és kötelezettség keletkezik az abból eredő kötelezettségek teljesítésére. A minőségi etalon Megrendelő általi elfogadását/jóváhagyását követő naptól számítandó a teljesítési határidő, mely valamennyi nyomdai termék esetén 5 munkanap.
  7. Megrendelő az egyedi megrendeléseiben szabadon határozza meg, hogy az 1. sz. melléklet szerinti mely termék(ek) kinyomtatása (legyártása) szükséges, továbbá a szerződés keretjellegéből adódóan szabadon határozza meg azt is, hogy ezen termékekből hány alkalommal igényel gyártást a szerződéses időszak alatt. Megrendelő ugyanakkor nem köteles (az 1. sz. melléklet szerinti) valamennyi termék kinyomtatását megrendelni. A vállalási ár(ak) az 1. számú mellékletben meghatározott árak.
  8. Megrendelő által elektronikusan, vagy írásban adott valamennyi megrendelést érvényes megrendelésnek kell tekinteni, melyben meghatározott paramétereknek és jelen szerződésben írt feltételeknek megfelelően Vállalkozó köteles a megrendelt termék(ek) kinyomtatására (legyártása) és a teljesítési határidőig történő leszállítására.
  9. A Vállalkozó a munkát a szerződésben és annak részét képző dokumentumokban illetve jogszabályokban foglaltaknak megfelelően köteles elvégezni. A munka elvégzéséhez szükséges gépek, szerszámok alap- és segédanyagok biztosítása a Vállalkozó feladata.

1. **A Keretszerződés időbeli hatálya**
   1. A Keretszerződés hatályba lépésének napja 2021. január 1-ja, illetve amennyiben a keretszerződés aláírásának napja későbbi, a Keretszerződés Felek általi aláírásának a napja. Amennyiben a Felek általi aláírás nem egy időpontban történik, úgy a későbbi aláírás napján lép hatályba a Keretszerződés. A Keretszerződés az abban vállalt kötelezettségek felek általi maradéktalan teljesítésig, de legkésőbb 2022. december 31-ig hatályos, vagy amennyiben az korábban következik be, a keretösszeg kimerüléséig.

A Keretszerződés terhére Megrendelő az abban meghatározott Keretösszeg kimerüléséig, de legkésőbb 2022. december 20-ig jogosult eseti megrendelések leadására.

1. **A teljesítés helye**
   1. Felek rögzítik, hogy Vállalkozó a Keretszerződés szerinti feladatainak teljesítését az Egyedi Megrendelőkben meghatározott budapesti helyszínen (a továbbiakban: „**Teljesítési** **Helyszín**”) köteles teljesíteni.
   2. Megrendelő a teljesítési hely közigazgatási határon belüli változtatásának a jogát fenntartja. A teljesítési helyet Megrendelő egyoldalú nyilatkozatával jogosult módosítani. Megrendelő a teljesítési hely módosításáról Vállalkozót haladéktalanul tájékoztatni köteles. A teljesítési hely változtatása nem minősül szerződésmódosításnak. A módosítás alapján a Vállalkozó további költségigényre nem jogosult.
2. **A teljesítési határidő**

Felek megállapodnak, hogy Vállalkozó az Egyedi Megrendelőkben részletezett feladatait az Egyedi Megrendelőkben rögzített határidőig, de legkésőbb Keretszerződés időbeli hatályának lejártáig (a továbbiakban: „**Teljesítési** **Határidő**”) köteles teljesíteni.

1. **Teljesítés**
   1. A Vállalkozó teljesítése minden tekintetben meg kell, hogy feleljen a Keretszerződésben, valamint az Egyedi Megrendelőkben meghatározott követelményeknek.
   2. A teljesítés akkor szerződésszerű, ha a Vállalkozó a Keretszerződésben és az Egyedi Megrendelőkben meghatározott feladatait, illetve az azok teljesítése körében kapott utasításokat a Megrendelő érdekének szem előtt tartásával, határidőben, maradéktalanul, a legmagasabb szakmai színvonalon és a szakma szabályainak, illetőleg a Megrendelő által megkívánt tartalmi és formai követelményeknek megfelelően, hiba- és hiánymentesen teljesíti.
   3. Vállalkozó kijelenti és szavatolja, hogy a teljesítéssel összefüggő hatályos jogszabályokban és előírásokban foglaltaknak megfelelően rendelkezik az Egyedi Megrendelő tárgyát képező feladatok megvalósításához szükséges összes engedéllyel, továbbá hogy a teljesítésben közreműködő személyek a jelen Keretszerződésben meghatározott feladatok végzéséhez szükséges, jogszabályokban és egyéb vonatkozó előírásokban rögzített végzettséggel, képzettséggel rendelkeznek.
   4. A Vállalkozó köteles garantálni a jelen Keretszerződésben nem rögzített, az Egyedi Megrendelőben rögzített feladatokkal szorosan összefüggő, hatályos jogszabályokban és előírásokban foglaltaknak való megfelelést (különösen: bejelentési kötelezettség, biztosítás, ÁNTSZ stb.) és viseli az említett előírások nem teljesítéséből, illetve megszegéséből adódó következményeket.
2. **Keretösszeg, vállalkozói díj, teljesítés igazolása, fizetési feltételek**
   1. Felek rögzítik, hogy a Keretszerződés alapján felhasználható keretösszeg **40.000.000,- Ft + Áfa, azaz negyvenmillió forint + általános forgalmi adó** (a továbbiakban: **„Keretösszeg”**), amely keretösszeg 100%-os lehívására Megrendelő nem kötelezhető.

* 1. Vállalkozó az Egyedi Megrendelőben részletezett feladatok Felek általi elfogadása esetén, a Keretszerződés **1. számú mellékletében** megadott nettó egységárak, díjak, kedvezmények alapján számított Egyedi Megrendelőben rögzített vállalkozói díjra jogosult.
  2. A Vállalkozó a vállalkozói díjon felül semmilyen jogcímen nem jogosult további díjra a Műszaki leírásban, valamint az Egyedi Megrendelőben rögzített szolgáltatások teljesítésével összefüggésben.
  3. Felek megállapodnak, hogy Vállalkozó teljesítésétől vagy erről szóló értesítés kézhezvételétől számított 3 munkanapon belül köteles Megrendelő a teljesítésről nyilatkozni.

A Megrendelő részéről a teljesítésigazolás kiadására jogosult személy:

Neve[[2]](#footnote-2): ……………….

Beosztása: ………………

Tel.: ……………….

E-mail: ……………….

* 1. Szerződő Felek rögzítik, hogy Vállalkozó *Egyedi* *Megrendelőnként a teljesítés igazolását követően* jogosult számla kiállítására, figyelembe véve a Műszaki leírásban foglaltakat. Az Egyedi Megrendelő vonatkozásában kiállított számlán feltüntetett teljesítési időpont meg kell, hogy egyezzen a teljesítésigazolásban feltüntetett teljesítési időponttal. Szerződő Felek rögzítik, hogy Vállalkozó a számláját a jelen Keretszerződés alapján az igazolt teljesítést követően csak a Megrendelő által elektronikus úton megküldött SAP teljesítésigazolás kézhezvétele után állíthatja ki, és a számlához csatolnia kell annak kinyomtatott példányát. A számlát Megrendelő csak akkor fogadja be, ha azon, illetve a mellékelt SAP teljesítésigazoláson megtalálható az Egyedi Megrendelő SAP rendelésszáma, illetve a keretszerződés száma, valamint az a vonatkozó és hatályos jogszabályi követelményeknek, valamint a Keretszerződés rendelkezéseinek megfelel. A SAP rendelésszám és vagy szerződésszám nélkül beérkezett, illetőleg a jogszabályi előírásoknak és/vagy a szerződéses rendelkezéseknek meg nem felelő számlákat Megrendelő hiánypótlásra visszaküldi Vállalkozónak.
  2. A Keretszerződés szerinti kifizetések a Ptk. 6:130. § (1)-(2) bekezdése szerint a teljesítésigazolás alapján, a Vállalkozó által helyesen és hiánytalanul, a jelen Keretszerződésben és hatályos jogszabályokban foglaltaknak megfelelően kiállított számla Megrendelő általi kézhezvételétől számított harminc napos fizetési esedékességgel a Vállalkozó bankszámlájára átutalással történnek.

Felek kizárólag elektronikus számla benyújtásában állapodnak meg. Az elektronikus számla benyújtása az [eszamla@mav.hu](mailto:eszamla@mav.hu) e-mail címe lehetséges.

Az elektronikus számlának meg kell felelnie az Áfa tv. 175.§-ában, továbbá a jelen Keretszerződés 5 sz. mellékletében meghatározott követelményeknek. Amennyiben az 5 sz. mellékletben rögzítettektől eltérő formátumú elektronikus számla érkezik, az megfelelőség hiányában nem minősül számlának, így az nem minősül befogadottnak.

* 1. A Vállalkozó szavatol a bankszámlaszáma helyességéért, továbbá azért, hogy az az érintett Vállalkozóhoz tartozik. A Vállalkozó számlája azon a napon számít pénzügyileg teljesítettnek, amikor a MÁV Zrt. számlavezető pénzintézete a MÁV Zrt. fizetési számláját a Vállalkozó számlájának összegével megterhelte.

MÁV Zrt. előleget nem fizet, fizetési biztosítékot nem ad és egyéb szerződést megerősítő kötelezettség nem terheli.

* 1. Vállalkozó tudomásul veszi, hogy Megrendelő csak a teljesítésigazolás alapján és a Vállalkozó által – a számvitelről szóló 2000. évi C. törvény 167. §-nak megfelelően – kiállított, valamint a Megrendelő által befogadott számla ellenében teljesít kifizetést. Az Áfa megfizetésére a teljesítéskor hatályos Áfa törvény előírásai szerint kerül sor.
  2. Felek megállapodnak, hogy a szerződéskötés pénzneme magyar forint (HUF) és az Egyedi Megrendelő szerinti kifizetések minden esetben magyar forintban történnek.
  3. A MÁV Zrt.-vel szembeni bármilyen követelés engedményezése (ide értve annak faktorálását is), illetve a MÁV Zrt.-vel szembeni bármilyen követelésen zálogjog alapítása csak a MÁV Zrt. előzetes írásos jóváhagyásával lehetséges. A MÁV Zrt. írásos jóváhagyása nélküli engedményezéssel, zálogjog alapítással a Vállalkozó szerződésszegést követ el a MÁV Zrt.-vel szemben, melynek alapján a Vállalkozót kártérítési felelősség terheli. A Ptk. 6:205. § szerinti teljesítésátvállalás, valamint a Ptk. 6:206. § szerinti tartozás elvállalás Megrendelő előzetes írásbeli jóváhagyásához kötött.
  4. A Felek megállapodnak, hogy késedelmes fizetés esetén a Vállalkozó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat MÁV Zrt. felé történő felszámítására jogosult a Ptk. 6:155 § (1) bekezdésében meghatározott feltételekkel.
  5. Felek megállapodnak abban, hogy amennyiben a jogosultnak a MÁV Zrt. felé tartozása áll fenn, úgy a MÁV Zrt. határozza meg a tartozás(ok) elszámolásának rendjét.
  6. Belföldi szállítás esetén:

Felek megállapodnak, hogy amennyiben az adózás rendjéről szóló 2017. évi CL. törvényben valamint az 5/2015. (II. 27.) NGM rendeletben (továbbá a kapcsolódó jogszabályokban és azok módosításaiban) meghatározott- közúti fuvarozási tevékenységhez kapcsolódó- ún. EKÁER szám (EKÁER: Elektronikus Közúti Áruforgalom Ellenőrző Rendszer) bejelentési kötelezettség fennáll, az EKÁER számra vonatkozó adminisztrációs és egyéb jogszabályi kötelezettség Vállalkozót terheli. A Vállalkozó ezen kötelezettséggel kapcsolatos mulasztásból eredő, Megrendelőtérő minden kárért Vállalkozó teljes felelősséggel tartozik.

1. **A szerződést biztosító mellékkötelezettségek**
   1. Amennyiben Vállalkozó olyan okból, amelyért felelős a jelen keretszerződésben foglalt feladatot határidőre nem, vagy nem a jelen keretszerződés, Egyedi Megrendelő rendelkezéseinek megfelelően teljesíti, a Ptk. 6:186. § (1) bekezdése alapján kötbér, továbbá a kötbért meghaladóan kártérítés fizetésére köteles.
   2. **Késedelmi kötbér:**

Megrendelő az Egyedi Megrendelőkben megjelölt teljesítési véghatáridő, vagy ha ilyet kikötött, a részhatáridők tekintetében késedelmi kötbér érvényesítésére jogosult. Vállalkozó késedelmi kötbér fizetésére köteles abban az esetben, ha a Keretszerződésben illetőleg az az alapján adott Egyedi Megrendelőben meghatározott kötelezettségeit olyan okból, amelyért felelős, késedelmesen teljesíti. A késedelmi kötbér alapja a Keretszerződés késedelemmel érintett elemre eső nettó ellenértéke, azaz a késedelemmel érintett Egyedi Megrendelő vagy amennyiben azon belül részhatáridő került rögzítésre, úgy a késedelmes részhatáridővel érintett teljesítési rész nettó ellenértéke. A késedelmi kötbér mértéke: naptári napban meghatározott teljesítési határidő esetén a kötbéralap 2%-a/naptári nap. Az ilyen módon kiszabható kötbér maximuma az Egyedi Megrendelő teljes nettó ellenértékének 30%-át nem haladhatja meg.

A késedelmi kötbér esedékessé válik, ha a késedelem megszűnik, a póthatáridő lejár vagy a kötbér eléri maximumát.

* 1. **Hibás teljesítési kötbér:**

Megrendelő a Keretszerződés szerinti teljesítés tekintetében hibás teljesítési kötbér érvényesítésére jogosult. Amennyiben a Vállalkozó az Egyedi Megrendelő tekintetében, olyan okból, amelyért felelős, hibásan teljesít, hibás teljesítés miatti kötbér fizetésére köteles.

A kötbér alapja – ha a Megrendelő kijavítást vagy újbóli elvégzést rendel el - az Egyedi Megrendelő vagy amennyiben azon belül részhatáridő került rögzítésre, úgy a részhatáridővel érintett, hibásan teljesített rész nettó ellenértéke. A hibás teljesítési kötbér mértéke a kötbéralap 30%-a.

A hibás teljesítési kötbér esedékessé válik, ha a Megrendelő a hibás teljesítéssel kapcsolatos igényét a Vállalkozónak bejelentette.

A Felek a Ptk. 6:187.§ (2) bekezdésében rögzítettektől eltérően megállapodnak abban, hogy Megrendelő jogosult a hibás teljesítési kötbér és a szavatossági jogok együttes érvényesítésére. Amennyiben a vonatkozó, valamennyi jogalkalmazóra nézve kötelező érvényű, egységesített jogértelmezés szerint a Ptk. idézett rendelkezése nem teszi lehetővé a hibás teljesítési kötbér és a szavatossági jogok együttes érvényesítését, Felek megállapodnak, hogy Megrendelő kizárólagos joga annak eldöntése, hogy hibás teljesítés esetén a hibás teljesítési kötbért vagy szavatossági jogait érvényesíti.

* 1. **Meghiúsulási kötbér:**

Amennyiben a jelen Keretszerződés olyan okból, amelyért a Vállalkozó felelős, meghiúsul, a Vállalkozó meghiúsulási kötbért köteles Megrendelőnek fizetni. A kötbér alapja a jelen Keretszerződés szerinti nettó Keretösszegből a meghiúsulás időpontjáig ki nem fizetett nettó rész, azaz a Keretösszeg fel nem használt értéke. A kötbér mértéke: a kötbéralap 20%-a.

Amennyiben az Egyedi Megrendelő olyan okból, amelyért a Vállalkozó felelős meghiúsul, a Vállalkozó meghiúsulási kötbért köteles fizetni a Megrendelőnek. A kötbér alapja a szerződésszegéssel érintett Egyedi Megrendelő teljes nettó ellenértéke, mértéke: 20%.

A meghiúsulási kötbér esedékessé válik, ha a Megrendelő az Egyedi Megrendelőt egyoldalú jognyilatkozattal megszünteti vagy a Keretszerződés rendkívüli felmondását, vagy attól való elállását a Vállalkozónak bejelentette.

* 1. Ha az Egyedi Megrendelőben meghatározott teljesítési véghatáridő lejárta előtt nyilvánvalóvá válik, hogy a Vállalkozó a vállalt feladatait csak olyan számottevő késéssel tudja elvégezni, hogy az Egyedi Megrendelő teljesítése a Megrendelőnek már nem áll érdekében, a Megrendelő az Egyedi Megrendelőt illetőleg Megrendelő döntése esetén a Keretszerződést – Vállalkozó felé fennálló kártérítési kötelezettség nélkül – egyoldalú jognyilatkozattal megszüntetheti, meghiúsulási kötbér, illetve azt meghaladó igazolt kárai érvényesítési jogának fenntartása mellett.
  2. Ha az Egyedi Megrendelőben meghatározott teljesítési véghatáridő lejárta előtt nyilvánvalóvá válik, hogy a teljesítés hibás lesz, a Megrendelő a fogyatékosságok kiküszöbölésére kitűzött határidő sikertelen eltelte után is gyakorolhatja a hibás teljesítésből eredő jogait, vagy a döntésétől függően a kárainak enyhítése érdekében a teljesítési véghatáridő eltelte előtt Megrendelő az Egyedi Megrendelőt illetőleg Megrendelő döntése esetén a Keretszerződést – Vállalkozó felé fennálló kártérítési kötelezettség nélkül – egyoldalú jognyilatkozattal megszüntetheti, meghiúsulási kötbér illetve azt meghaladó igazolt kárai érvényesítési jogának fenntartása mellett.
  3. Amennyiben Vállalkozó a várható szerződésszegéséről elvárható időben, de legfeljebb a körülmény felmerülésétől számított 48 órán belül nem tájékoztatja Megrendelőt, úgy az értesítés elmulasztása miatti kötbérként Felek a várható szerződésszegéssel érintett nettó szerződéses érték alapján megállapított, megfizetendő vagy a kimentésre tekintettel meg nem fizetett kötbér értékének 10 %-át kötik ki. Az értesítés elmulasztása miatti kötbér akkor is jár, ha a Fél azon szerződésszegési felelősség alól, melyről értesítést kellett volna adnia, magát egyébként kimenti. A kötbér a Megrendelő ezzel kapcsolatos igényének bejelentésekor válik esedékessé.
  4. **A kötbér érvényesítésének általános szabályai:**

A Vállalkozó a kötbér- és kártérítés-fizetési kötelezettségét a vonatkozó megrendelői felszólítás (terhelőlevél), illetve a kártérítési igényt tartalmazó nyilatkozat kézhezvételétől számított 15 (tizenöt) napon belül köteles átutalással megfizetni a Megrendelő részére. Megrendelő döntésétől függően jogosult a kötbér/kártérítés összegét vagy annak egy részét a Vállalkozó bármely számlájának kifizetésekor pénzügyileg beszámítani.

* 1. Késedelem esetére kikötött kötbér megfizetése nem mentesíti az érintett Vállalkozót a teljesítés alól.
  2. Megrendelő kötbérigényét írásban köteles közölni a Vállalkozóval, megjelölve annak jogalapját és összegét. A kötbér érvényesítése nem érinti a Megrendelő azon jogát, hogy szerződésszegés esetén a kötbérigényén túl, annak összegét meghaladó igazolt kárát, valamint a szerződésszegésből eredő egyéb jogait érvényesítse.
  3. Megrendelő fenntartja annak jogát, hogy a Vállalkozóval szemben a Keretszerződést egyoldalúan megszüntesse és a szerződésszegésre irányadó szabályok szerint járjon el, ha a Keretszerződés alapján megkötött Egyedi Megrendelők vonatkozásában a Vállalkozó több mint 3 (három) alkalommal hibásan teljesít.
  4. Megrendelő fenntartja annak jogát, hogy a Vállalkozóval szemben a Keretszerződést egyoldalúan megszüntesse és a szerződésszegésre irányadó szabályok szerint járjon el, ha a Keretszerződés alapján megkötött valamely Egyedi Megrendelő vonatkozásában a Vállalkozó súlyos szerződésszegésre visszavezethető körülmények miatt nem teljesít.
  5. A teljesítésigazolás kiállítása és/vagy a Vállalkozó számlájának Megrendelő általi megfizetése nem jelent joglemondást Megrendelő részéről, továbbá Megrendelő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy Vállalkozó számláját kifizette úgy, hogy igényét nem jelentette be azonnal Vállalkozó részére.

1. **A Keretszerződés megszüntetése** 
   1. Jelen Keretszerződést a bármelyik Fél súlyos szerződésszegése esetén a másik Fél azonnali hatállyal felmondhatja.
   2. Szerződő Felek rögzítik, hogy súlyos szerződésszegő magatartásnak minősül:
      1. Vállalkozó szerződéses kötelezettségeit súlyosan vagy ismételten megszegi;
      2. Vállalkozó a Megrendelő által megadott ésszerű határidőn belül nem tesz eleget Megrendelő felhívásának, hogy szerződésszerű kötelezettségeinek tegyen eleget;
      3. Vállalkozó ismételt felszólítás ellenére nem teljesíti a Megrendelő által adott utasításokat;
      4. Vállalkozó bármelyik Egyedi Megrendelő teljesítését jogszerűtlenül megtagadja;
      5. Vállalkozó bármelyik Egyedi Megrendelő szerinti teljesítése, a Vállalkozó felelősségi körébe eső okokból, a Megrendelő által tűzött póthatáridő lejártakor sem felel meg az Egyedi Megrendelőben rögzítetteknek;
      6. Vállalkozó, bármelyik Egyedi Megrendelő teljesítésére részben vagy egészben, a Vállalkozó felelősségi körébe eső okokból, képtelenné válik.
      7. Vállalkozó felszámolását a bíróság jogerősen elrendelte vagy a Vállalkozó végelszámolását kezdeményezte;
      8. az Egyedi Megrendelésekben bekövetkezett késedelmes teljesítés esetén a késedelmi kötbér összege eléri az összes Egyedi Megrendelés szerinti ellenérték 15%-át
      9. Vállalkozó nem az ajánlatában megadott és az ajánlatok értékelésekor figyelembe vett vállalások szerint teljesít
      10. a Keretszerződésben meghatározott egyéb esetben.
   3. Felek megállapodnak, hogy jelen Keretszerződés megszűnése esetén Vállalkozó haladéktalanul köteles a jelen Keretszerződés teljesítésével összefüggésben birtokába jutott valamennyi okiratot, adatot, információt saját költségén a Megrendelő részére visszajuttatni.
2. **A Vállalkozó jogai és kötelezettségei**
   1. Keretszerződés aláírásával a Vállalkozó kötelezi magát, hogy a Keretszerződésben és a Műszaki leírásban részletezett munkákat a Megrendelő számára az Egyedi Megrendelőkben foglaltak szerint elvégzi és kijelenti, hogy részéről sem a szerződéskötés, sem a teljesítés nem ütközik jogi vagy egyéb akadályba, a szükséges szakértelemmel és feltételrendszerrel rendelkezik.
   2. Vállalkozó kijelenti, hogy a Keretszerződés tárgyát képező feladatok ellátásához szükséges szakértelemmel rendelkezik.
   3. A Vállalkozó a Keretszerződés teljesítése érdekében a Megrendelővel együttműködve köteles eljárni.
   4. Amennyiben a Megrendelő a Vállalkozónak jogszabályba, a teljesítésére vonatkozó egyéb jogi normába vagy az általános szakmai szabályokba ütköző utasítást ad, úgy a Vállalkozó az utasítást nem köteles végrehajtani, de annak jogszabályba, egyéb jogi normába vagy szakmai szabályba ütköző jellegére köteles a Megrendelő figyelmét felhívni.
   5. Felek kifejezetten rögzítik, hogy a figyelmeztetés elmulasztásából eredő kárért vagy károkért a Vállalkozó felelős, ha azonban a Megrendelő a figyelmeztetés ellenére utasítását fenntartja, a Vállalkozó a Keretszerződéstől elállhat, illetve azonnali hatállyal felmondhatja. Ha a Vállalkozó a Keretszerződéstől nem áll el, illetve nem él a felmondás jogával, a Megrendelő utasítása szerint, annak kockázatára köteles a feladatot elvégezni.
   6. A Vállalkozó minden olyan körülményről haladéktalanul értesíteni köteles a Megrendelőt, amely kedvezőtlen hatással lehet bármelyik Egyedi Megrendelő szerinti teljesítésének határidejére, minőségére és költségeire. Az értesítésnek ki kell terjednie az előidéző okokra, azok megszüntetésének lehetőségeire, a kedvezőtlen hatások várható mértékére, mérséklésének módjára.
   7. A Vállalkozó a várható szerződésszegéséről kellő időben, de legfeljebb a körülmény felmerülésétől számított 48 órán belül tájékoztatni köteles a Megrendelőt.
   8. A Vállalkozó köteles a Megrendelőt értesíteni, ha a bármelyik Egyedi Megrendelő tárgyának a maradéktalan teljesítését megelőzően társaságánál tulajdonosváltozásra, illetőleg jogutódlásra, bármelyik Egyedi Megrendelő teljesítésére kihatással lévő jogok és kötelezettségek átszállására, szétválásra, összeolvadásra vagy beolvadásra kerül sor, illetve ha a Vállalkozóval szemben felszámolási-, csőd, vagy végelszámolási eljárást kezdeményeztek, avagy fizetésképtelenséggel fenyegető helyzet alakult ki.
   9. A Keretszerződés vagy bármelyik Egyedi Megrendelő teljesítésére részben vagy egészben való képtelenné válása esetén a Vállalkozó haladéktalanul köteles írásban értesíteni a Megrendelőt.

1. **A Megrendelő jogai és kötelezettségei**
   1. A Megrendelő a Vállalkozó szerződésszerű teljesítése esetén köteles a vállalkozói díjat a Vállalkozó részére megfizetni.
   2. A Megrendelő az Egyedi Megrendelő teljesítését kizárólag akkor köteles igazolni, ha a Vállalkozó az Egyedi Megrendelő szerinti feladatait az Egyedi Megrendelő ütemezésnek megfelelően maradéktalanul és kifogástalanul teljesítette, a szükséges dokumentumokat átadta.
2. **Együttműködés és kapcsolattartás, értesítési szabályok**
   1. A Felek a Keretszerződés illetőleg bármelyik Egyedi Megrendelő teljesítése érdekében teljes körűen együttműködnek, annak legszorosabb és legrugalmasabb módját alakítják ki.
   2. Felek értesítik egymást minden olyan körülményről, amely bármelyik Egyedi Megrendelő teljesítésére kihatással lehet.
   3. A Felek jogaikat jóhiszeműen gyakorolják, vitáik megoldása érdekében egyezségre törekednek.
   4. A Felek állásfoglalásaikat mindenkor egyeztetve, oly módon és időben teszik meg, hogy azok a harmadik személyekkel szembeni fellépést ne gyengítsék.
   5. A Megrendelő kijelölt képviselője valamennyi Egyedi Megrendelő teljesítését figyelemmel kíséri, a Megrendelő utasításait, észrevételeit az egyeztetések során időben közli a Vállalkozóval.
   6. A Felek közötti hivatalos kommunikáció formája: levél, telefon, e-mail, az alábbi kapcsolattartási pontok felhasználásával:

Kapcsolattartásra jogosult a Megrendelő részéről:

Név: ………………………………

Beosztás: ………………………………

Cím: ………………………………

Telefonszám: ………………………………

E-mail cím: ………………………………

Kapcsolattartásra jogosult a Vállalkozó részéről:

Név: ………………………………………

Beosztás: ………………………………………

Cím: ………………………………………

Telefonszám: ………………………………………

E-mail cím: ………………………………………

* 1. A kapcsolattartók bármilyen nyilatkozata kizárólag az operatív együttműködés keretében értelmezhető, az ilyen nyilatkozat nem tekinthető a jelen keretszerződés módosításának, tartozás elismerésnek, kötelezettségvállalásnak, illetve jogról való lemondásnak. Ez utóbbi nyilatkozatok megtételére a cégjegyzésre jogosult képviselők jogosultak.
  2. Az írásbeli küldemény kézbesítettnek tekintendő az alábbiak szerint:
     1. személyes kézbesítés esetén azonnal, az átvételi elismervényen – amely lehet az átadott okirat másolati példánya is, amelyen az átvevő fél az átvétel tényét aláírásával elismerti – az átadás időpontjaként megjelölt napon; vagy
     2. futárszolgálat útján történő kézbesítés esetén a futárszolgálatnál rendszeresített formanyomtatványon a kézbesítés időpontjaként megjelölt napon; vagy
     3. tértivevényes ajánlott küldeményként történő kézbesítés esetén a feladóhoz visszaérkezett tértivevényen a kézbesítés időpontjaként megjelölt napon, illetőleg amennyiben a visszaérkezett tértivevény alapján a kézbesítés időpontja egyértelműen nem állapítható meg, a tértivevény feladóhoz történő visszaérkezésének napján. Amennyiben a tértivevényes ajánlott küldeményként küldött értesítés „nem kereste”, „átvételt megtagadta”, illetőleg „a címzett ismeretlen helyre költözött” megjegyzéssel érkezik vissza a feladóhoz, és a küldeményen a címzettnek a Keretszerződésben megjelölt címe szerepel, az értesítés a feladást követő 5. munkanapon kézbesítettnek tekintendő; vagy
     4. faxüzenetként megküldött értesítés esetén a sikeres továbbítást igazoló, ún. visszaigazoláson a kézbesítéséként jelzett napon; vagy
     5. e-mail üzenetként megküldött értesítés esetén az e-mail üzenetnek a címzett fél szerverén történő áthaladásának időpontját követő napon, Az ellenkező bizonyításáig az áthaladás időpontjának az e-mail üzenetben megjelölt küldési időpontot kell tekinteni, kivéve, ha az e-mail üzenetben megjelölt küldési időpont nyilvánvalóan hibás. Ebben az esetben a tényleges áthaladás időpontját kell figyelembe venni, vagy amennyiben a címzett fél a fenti alpontok bármelyike szerint megküldött értesítés átvételét megtagadja, az értesítés közöltnek tekintendő a megtagadás napján.

A 17.00 után közölt értesítést úgy kell tekinteni, mintha az a következő napon került volna közlésre. Ha a közlés napja nem munkanapra esik, az ezt követő legközelebbi munkanapon kell az értesítést közöltnek tekinteni.

A Felek jogaikat jóhiszeműen gyakorolják, vitáik megoldása érdekében egyezségre törekednek. A Felek állásfoglalásaikat mindenkor egyeztetve, oly módon és időben teszik meg, hogy azok a harmadik személyekkel szembeni fellépést ne gyengítsék.

1. **Alvállalkozók**
   1. Jelen Keretszerződést a Vállalkozónak kell teljesítenie. A Keretszerződést és a Keretszerződésben vállalt kötelezettségeit Vállalkozó át nem ruházhatja, Vállalkozó ugyanakkor a jelen Keretszerződés teljesítéséhez jogosult alvállalkozót igénybe venni.

Megrendelő az alvállalkozóval, illetve alvállalkozókkal nem áll szerződéses kapcsolatban. Vállalkozó a jogosan igénybe vett alvállalkozóért úgy felel, mintha a munkát maga végezte volna; alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be.

* 1. Ha a Keretszerződés teljesítése során bármikor Vállalkozó vagy alvállalkozója olyan feltételekkel találkozik, melyek akadályozzák a határidő szerinti teljesítést, Megrendelőt azonnal írásban értesíteni kell a késedelem tényéről és annak várható időtartamáról. Az értesítés elmaradása vagy késedelmes közlés esetén annak minden következményét Vállalkozó viseli.
  2. Vállalkozó kijelenti, hogy maradéktalanul tisztában van az alvállalkozók vonatkozásában irányadó szabályokkal és minden intézkedést megtesz ezen rendelkezések betartása érdekében, továbbá a jelen Keretszerződés aláírásával kifejezetten tudomásul veszi, hogy ezen kötelezettségek megszegése súlyos szerződésszegésnek minősül, melyre tekintettel Megrendelő jogosulttá válik a jelen Keretszerződés azonnali hatályú felmondására vagy az attól történő elállásra, továbbá Vállalkozóval szemben a jelen Keretszerződés és a vonatkozó jogszabályok szerinti jogkövetkezmények is korlátozás nélkül érvényesíthetők.
  3. A Vállalkozó az alvállalkozók kiválasztásáért és teljesítésükért, a titoktartási kötelezettség velük történő betartatásáért egyebekben a Ptk. szabályai szerint felel.

1. **Vis maior**
   1. Mentesülnek a Felek a szerződésszegés jogkövetkezményei alól, ha a teljesítés elmaradása vis maiorra vezethető vissza. A vis maior-nak tekintendő a szerződésszerű teljesítést a Felek-en kívül álló, előre nem látható, elháríthatatlan esemény, cselekmény fizikailag vagy más módon gátolja (továbbiakban: vis maior). Felek ilyen vis maior eseménynek tekintik különösen a természeti és más katasztrófákat (pl. villámcsapás, földrengés, árvíz, háborús vagy más konfliktusokat (pl. terrorcselekmények). Felek a vis maior szerinti rendelkezéseket a **14.2.-14.4. pont** szerinti kiegészítésekkel alkalmazzák.
   2. A vis maiorról Felek egymást kötelesek azonnal elektronikus úton és egyidejűleg ajánlott levélben értesíteni. Az értesítés elmaradásából származó kárért az értesítésre kötelezett felel.
   3. A vis maior bekövetkeztét – amennyiben annak tényét a Felek bármelyike vitatja – a vis maior helye szerinti Kereskedelmi és Iparkamarától származó jognyilatkozattal vagy egyéb hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.
   4. A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.
2. **A Keretszerződés módosítása**
   1. A Felek a Keretszerződést kizárólag közös megegyezéssel, írásban módosíthatják. Véleményeltérő nyilatkozattal a keretszerződés, illetőleg annak módosítása – semmilyen kikötés esetén – nem hatályosul, az esetleges véleményeltérés szerződésmódosítás kezdeményezésének tekintendő.
   2. A Keretszerződés módosítását bármelyik Fél kezdeményezheti.
   3. Felek rögzítik, hogy a Keretszerződés – alakszerű szerződésmódosítás nélkül – módosul az alábbi esetekben:
3. felek közhiteles nyilvántartásban foglalt adatainak módosulása esetén a nyilvántartásba bejegyzés napjával,

b) felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával.

Nem tekinthető továbbá szerződésmódosításnak a Keretszerződés **20.3. pontban** rögzített eset.

1. **Átláthatóság**
   1. Az államháztartásról szóló 2011. évi CXCV. törvény (a továbbiakban: „**Áht.**”) 1. § 4. pontja és a 41. § (6) bekezdése értelmében, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: „**Ávr.**”) 50. § (1a) bekezdése, illetőleg a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint a Vállalkozó képviselője a Keretszerződés **3. számú mellékletét** képező nyilatkozatban úgy nyilatkozik, hogy a Vállalkozó átlátható szervezetnek minősül.
   2. A Vállalkozó tudomásul veszi, hogy a Megrendelő nem köthet vele érvényesen visszterhes szerződést, illetve a létrejött ilyen szerződés alapján nem teljesíthet kifizetést, amennyiben a Vállalkozó nyilatkozata ellenére nem minősül átlátható szervezetnek.
   3. A Felek rögzítik, hogy a Megrendelő bármelyik Egyedi Megrendelőből eredő követelések elévülésig az Áht. 55. §-ban foglaltak szerint jogosult a Vállalkozó átláthatóságával összefüggő adatokat kezelni.
   4. A Vállalkozó – képviselője útján – a jelen pont szerinti nyilatkozatban foglaltak változása esetén arról haladéktalanul köteles a Megrendelőt tájékoztatni.
2. **Szerzői jogok**
   1. Jelen Keretszerződés alapján adott bármelyik Egyedi Megrendelő teljesítése során vagy annak eredményeképpen a Vállalkozó által elkészített és Megrendelő részére átadásra kerülő valamennyi szerzői jogi védelem alá eső alkotás (a továbbiakban: „mű”) felhasználása tekintetében Felek úgy állapodnak meg, hogy azokra a Megrendelő – a szerzői jogdíj vagy a munkaviszonyban létrehozott mű esetén a vállalkozói díj Vállalkozó részére történő megfizetését követően – területi és időbeli korlátozás nélküli, minden ismert felhasználási módra vonatkozó, kizárólagos felhasználási jogot szerez. Ennek megfelelően a Megrendelő különösen jogot szerez arra, hogy a műveket átdolgozza, tetszőleges példányban és alkalommal többszörözze, nyilvánosságra hozza, illetve kép-, vagy hangfelvételen rögzítse, terjessze, számítógépre vagy elektronikus adathordozóra másolja, harmadik személynek hasznosítás céljából átadja, illetve bármely ismert módon a nyilvánossághoz közvetítse. A Megrendelő a művek felhasználási jogát harmadik személyre átruházhatja, továbbá harmadik személynek a művek további felhasználására és átdolgozására a Vállalkozó beleegyezése nélkül engedélyt adhat.
   2. A Felek rögzítik, hogy a **17.1. pontban** foglaltak nem vonatkoznak azokra a Vállalkozó által a jelen Keretszerződés teljesítése során felhasznált, már korábban – nem jelen Keretszerződés céljából – létrehozott alkotásokra, amelyeket kívülálló harmadik személyek hoztak létre. Az ilyen alkotások tekintetében a Vállalkozó a Megrendelő felé a felhasználási jogot kizárólag a Vállalkozó szolgáltatásainak a jelen Keretszerződés szerinti igénybevétele / felhasználása keretében szavatolja, ezen felül a Megrendelő más jogot nem szerez.
   3. Vállalkozó szavatol azért, hogy a mű tekintetében nem áll fenn harmadik személynek olyan joga, amely Megrendelő jogszerzését kizárná vagy korlátozná. E tekintetben harmadik személyt a Megrendelővel szemben semmiféle jog nem illet meg, és ebből eredően a Megrendelővel szemben semmiféle jogcímen többletdíj-igény nem érvényesíthető. Amennyiben a művön fennálló felhasználási jog jelen Keretszerződés, illetve bármelyik Egyedi Megrendelő szerinti megszerzését harmadik személy joga akadályozza, illetve a műveken fennálló felhasználási jog jelen Keretszerződés, illetve bármelyik Egyedi Megrendelő szerinti gyakorlását harmadik személy joga korlátozza, a Megrendelő a Keretszerződéstől elállhat, és Vállalkozótól kártérítést követelhet.
   4. Felek megállapodnak abban, hogy a mű elkészítése során, azzal összefüggésben a Vállalkozónál keletkezett egyéb szerzői jogi védelem alá eső művet, dokumentumot, iratot vagy adatot a Vállalkozó kizárólag a Megrendelő előzetes írásbeli jóváhagyása esetén használhatja fel és adhatja át harmadik fél részére.
3. **Titoktartás**
   1. A jelen keretszerződés teljesítése során bármely Fél tudomására jutott olyan információk, amelyek a másik Fél üzleti tevékenységeire, Termékeire, szolgáltatásaira, vagy technikai ismereteire vonatkoznak, üzleti titoknak minősülnek és azokat a Szerződő Felek bizalmasnak minősítik.
   2. Másik Fél bizalmas információjáról tudomást szerző Fél azt kizárólag a jelen keretszerződéssel kapcsolatban használhatja fel, a másik Fél előzetes írásbeli hozzájárulása nélkül azt harmadik féllel nem közölheti, nyilvánosságra nem hozhatja, nem másolhatja, nem reprodukálhatja.
   3. Szerződő Felek megállapodnak, hogy egymás bizalmas információit kölcsönösen, úgy védik, mint a sajátjukat. Minden, a jelen keretszerződés alapján átvett bizalmas információt - beleértve az arról készített bármilyen hordozón lévő másolatot is – az információtulajdonos rendelkezésének megfelelően vissza kell szolgáltatni vagy meg kell semmisíteni az alábbi esetekben: a keretszerződés teljesül, a keretszerződés megszűnik, az információtulajdonos azt megkívánja. A jelen pont szerinti titoktartási kötelezettség a keretszerződés megszűnését követő 3 évig fennmarad.
   4. Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében válik szükségessé.
   5. Az a Fél, aki a jelen pontban foglalt titoktartási kötelezettséget megszegi, a másik Féllel, illetve külső harmadik személyekkel szemben teljes kártérítési kötelezettséggel tartozik helytállni.
4. **Jogviták rendezése**
   1. A Felek törekednek arra, hogy a Keretszerződéssel kapcsolatban közöttük felmerülő vitás kérdéseket vagy nézeteltéréseket peren kívül rendezzék.
   2. Amennyiben a tárgyalások kezdetétől számított 30 napon belül a Megrendelő és a Vállalkozó nem tudják békés úton rendezni a Keretszerződés kapcsán jelentkező vitás kérdéseket, úgy a hatáskörrel és illetékességgel rendelkező bírósághoz fordulnak.
5. **Záró rendelkezések**
   1. Ha a Vállalkozó a Megrendelő érdekkörébe tartozó okból akadályoztatva van a szerződésszerű teljesítésben, és ez a szolgáltatások ellenértékét vagy a teljesítés időtartamát növeli, akkor a Felek sürgősen egyeztetnek és rögzítik az ezzel összefüggő teendőket.
   2. A Keretszerződésben nem szabályozott kérdések tekintetében a Ptk., valamint a vonatkozó mindenkori hatályos jogszabályok irányadóak.
   3. Vállalkozó tudomásul veszi és már most hozzájárul ahhoz, hogy abban az esetben, ha a MÁV Zrt. „szárazföldi szállítást kiegészítő szolgáltatás” megnevezésű fő tevékenységét vagy a Keretszerződés szempontjából releváns tevékenységét a Keretszerződés hatálya alatt más gazdasági társaság veszi át, úgy ezen gazdasági társaság Vállalkozó külön további hozzájárulása nélkül jogosult a Keretszerződésbe a MÁV Zrt. pozíciójában belépni és annak kötelezettségeit átvállalni, illetve jogait gyakorolni.
   4. Vállalkozó megismerte (http://www.mavcsoport.hu/mav-csoport/etikai-kodex) és elfogadja a MÁV Zrt. Etikai Kódexét, az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményé(ei)t jelzi a Megrendelő által működtetett etikai bejelentő és tanácsadó csatornán keresztül.
   5. A Vállalkozó tudomásul veszi, hogy a Keretszerződés teljesítésekor egyik Fél sem tanúsíthat olyan magatartást, amellyel a Megrendelő vagy kapcsolt vállalkozásaik jogos gazdasági érdekeit veszélyeztetné. Ide tartozik Keretszerződés megkötésétől Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében Vállalkozó kötelezettséget vállal arra, hogy a Keretszerződéssel összefüggésben, annak teljesítése során sem Megrendelőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe a Megrendelő előzetesen írásban beleegyezett. Ezen szabály megsértése szándékos károkozásnak minősül és Vállalkozót teljes kártérítési felelősség terheli. A rendelkezés betartását Megrendelő Biztonsági Főigazgatósága útján bármikor jogosult ellenőrizni.
   6. Szerződő Felek kijelentik, hogy ellenük a Keretszerződés megkötésekor csőd- vagy felszámolási eljárás nincs folyamatban.
   7. Vállalkozó jelen Keretszerződést aláíró képviselője a Ptk. 3.31.§-ára is különös figyelemmel a jelen Keretszerződés aláírásával kijelenti és teljeskörű személyes felelősséget vállal azért, hogy a jelen Keretszerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Keretszerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Keretszerződés megkötésére és aláírására. Szerződő Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a MÁV Zrt.-vel szemben nem hatályos és annak semmilyen következménye a MÁV Zrt.-t nem terheli.
   8. Mindkét Fél kijelenti, hogy a Keretszerződést a Fél nevében aláíró személy megfelelő, a vonatkozó jogszabályok által megkívánt aláírási joggal rendelkezik, így részéről a Keretszerződés aláírása és teljesítése nem eredményezi más, olyan szerződés vagy egyéb jognyilatkozat megszegését, melyben Félként szerepel.
   9. Vállalkozó a Keretszerződés aláírásával kapcsolatosan tudomásul veszi az Európai Parlament és a Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) szóló 2016. április 27-i (EU) 2016/679 rendeletben (GDPR) foglaltaknak megfelelően jár el.
   10. A Keretszerződés … számozott oldalból áll és …, egymással szó szerint megegyező, eredeti példányban készült, amelyből … példány a Megrendelőt, … példány a Vállalkozót illet.
   11. A Keretszerződést a Felek, mint akaratukkal mindenben megegyezőt, elolvasás és közös értelmezés után helybenhagyólag aláírták.

Mellékletek:

1. számú melléklet: Ártáblázat(ok)
2. számú melléklet: Műszaki leírás
3. számú melléklet: Átláthatósági nyilatkozat
4. számú melléklet: Nyilatkozat alvállalkozókról
5. számú melléklet: Elektronikus számla befogadás

|  |  |
| --- | --- |
|  |  |

Kelt: ……………………………………. …………………………………….

……………………………………. …………………………………….

**(…)**

**Megrendelő Vállalkozó**

**1. sz. melléklet**

**Ártáblázat(ok)**

**3. sz. melléklet**

**Nyilatkozat**

**a szerződés alapján teljesíthető kifizetésekkel kapcsolatos átláthatósági követelmények teljesüléséről**

(készült Magyarország Alaptörvénye 39. cikkének (1) bekezdése, valamint az államháztartásról szóló 2011. évi CXCV. törvény 41. § (6) bekezdése alapján)

A nyilatkozattételre kötelezett szervezet adatai a cégkivonat és az aláírási címpéldány alapján:

|  |  |
| --- | --- |
| Szervezet neve: |  |
| Székhelye: |  |
| Adóilletősége (ha az nem Magyarország): |  |
| Cégjegyzékszáma: |  |
| Adószáma: |  |
| Statisztikai számjele: |  |
| Cégjegyzésre jogosult képviselő(k) neve: |  |
| Cégjegyzés módja: | önálló vagy együttes (a megfelelő aláhúzandó) |

Alulírott/alulírottak, mint a fent megjelölt pontban meghatározott szervezet cégjegyzésre jogosult képviselője/képviselői, akként nyilatkozom/nyilatkozunk, hogy az általam/általunk jegyzett **gazdálkodó szervezet** megfelel az alábbi feltételeknek, melynek alapján átlátható szervezetnek minősül:

1. a szervezet **tulajdonosi szerkezete**, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott **tényleges tulajdonosa megismerhető**;
2. a szervezet az Európai Unió valamely tagállamában, az Európai Gazdasági Térségről szóló megállapodásban részes államában, a Gazdasági Együttműködési és Fejlesztési Szervezet valamely tagállamában vagy **olyan más államban rendelkezik adóilletőséggel, amellyel Magyarország a kettős adóztatás elkerüléséről szóló egyezményt kötött**;
3. a szervezet **nem minősül** a társasági adóról és az osztalékadóról szóló törvény szerint meghatározott ellenőrzött külföldi társaságnak;
4. a szervezetben közvetlenül vagy közvetetten több, mint 25%-os tulajdonnal, befolyással vagy szavazati joggal bíró jogi személy, **jogi személyiséggel nem rendelkező gazdálkodó szervezet tekintetében az 1.), 2.) és 3.) pont szerinti feltételek fennállnak.**

**Alulírott/alulírottak,** mint a fent megjelölt szervezet cégjegyzésre jogosult képviselője/képviselői, akként nyilatkozom/nyilatkozunk, hogy az általam/általunk jegyzett **gazdálkodó szervezet az államháztartásról szóló 2011. évi CXCV. törvény** (a továbbiakban:„**Áht.**”) **41. § (6) bekezdésének is megfelelően átlátható szervezetnek minősül,** és a kötelezettségvállaló ezen feltétel ellenőrzése céljából, a szerződésből eredő követelések elévüléséig – az Áht. 55. §-ában foglaltak szerint – jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ában meghatározott adatokat kezelni, azzal, hogy ahol az Áht. 55. §. kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

Tudomásul veszem/vesszük, hogy

* a kötelezettségvállaló csak a fenti feltételnek megfelelő gazdálkodó szervezet részére teljesíthet szerződés alapján kifizetést;
* a valótlan tartalmú nyilatkozat alapján kötött szerződés semmis;
* jelen nyilatkozat késedelmes benyújtásából eredő jogkövetkezmény a nyilatkozattevőt/nyilatkozattevőket terheli.

Kijelentem/kijelentjük és aláírásommal/aláírásunkkal büntetőjogi felelősségem/felelősségünk tudatában igazolom/igazoljuk, hogy a jelen nyilatkozatban foglaltak a valóságnak mindenben megfelelnek.

Kelt: Budapest, …………………….

|  |  |
| --- | --- |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | cégszerű aláírás |
|  |  |
|  |  |

**4. sz. melléklet**

**Nyilatkozat alvállalkozókról**

Alulírott ………………….(név, beosztás), a ……………………………. (cégnév) (székhely:……………………..; cégjegyzékszám:………………………..; adószám:………………………..; a továbbiakban: Társaság) arra jogosult képviselőjeként polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a Társaság, mint Vállalkozó és a MÁV Zrt., mint Megrendelő között a……………………………… tárgyában …………………..(dátum) napján kötött Vállalkozási keretszerződés teljesítésébe a Társaság az alábbi alvállalkozók kívánja bevonni, továbbá kijelentem, hogy ezen alvállalkozók nem állnak a Kbt. és a hivatkozott Vállalkozási keretszerződés megkötését megelőző közbeszerzési eljárásban előírt kizáró okok hatálya alatt.

Alvállalkozó 1.

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó a Megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó

Alvállalkozó 2.

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó a Megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó

……………….., 201………………..

…………………

Vállalkozó cégszerű aláírása

**5. számú melléklet**

**Elektronikus-számla befogadás a MÁV-csoport vállalatainál**

A MÁV Szolgáltató Központ Zrt. bejövő számla kezelő rendszere biztosítja az elektronikus számlák befogadását és automatizált feldolgozását, melynek érdekében a beérkező elektronikus számláknak meg kell felelni az alábbi formai követelményeknek:

1. A számlát **PDF formátumban** kell kibocsátani.
2. A PDF fájlnak tartalmaznia kell egy **beágyazott XML** formátumú állományt, amely a számla adatait tartalmazza. Beágyazott XML hiányában a PDF mellett külön file-ként csatolt XML file is elfogadható. Az XML file felépítése lehet:

* az online számla adatszolgáltatások XML struktúrája:

<https://onlineszamla.nav.gov.hu/dokumentaciok> (az 1.1 és 2.0 verzió is megfelelő),

* az APEH 2009. évi közleményének 3. sz. mellékletekében közzétett formátum:

<https://nav.gov.hu/nav/archiv/adoinfo/afa/elektronikus_szamla.html>,

* a 23/2014. (VI. 30.) NGM rendelet 3. sz. mellékletében a kibocsátott számlákról NAV felé teljesítendő adatszolgáltatásokra vonatkozóan előírt struktúra,
* a felsoroltaktól eltérő XML struktúra, kizárólag abban az esetben alkalmazható, ha ezt előzetes egyeztetést követően a MÁV Szolgáltató Központ Zrt. engedélyezi.

1. A PDF állományt **elektronikus aláírással** kell ellátni.
2. A PDF állomány tartalmazhat **időpecsétet**.
3. A számlákat az [eszamla@mav.hu](mailto:eszamla@mav.hu) **e-mail címre** kell küldeni **csatolt file-ként**. A billzone.eu, szamlakozpont.hu, szamlazz.hu, printportal.hu, szamlabefogadas.hu rendszerek használata esetén a számla érkezéséről értesítő e-mailben lévő linkről is le tudjuk tölteni a számlát.
4. Egy **e-mail-ben csak egyetlen számla** küldhető.
5. Amennyiben a számlához **mellékletek** tartoznak, akkor azokat vagy a PDF file-on belüli csatolt file-ként, vagy a számlával együtt, ugyanahhoz az e-mailhez csatolt további file-ként kell küldeni.

Amennyiben az [eszamla@mav.hu](mailto:eszamla@mav.hu) e-mail címre a fentiektől eltérő formátumú számla érkezik, akkor az megfelelőség hiányában nem minősül számlának, így az nem minősül befogadottnak.

Az elektronikus számla küldés előtt a rendszer beállításához egyeztetésre van szükség, ennek során

1. kérjük, az alábbi táblázatot kitöltve küldje el az [eszamla-info@mav.hu](mailto:eszamla-info@mav.hu) e-mail címre,
2. amennyiben lehetséges, tesztelési célból egy minta számlát is küldjön részünkre, amely lehet

- egy fiktív adatokat tartalmazó, de formátumát tekintve az éles számlákkal megegyező számla,

- egy korábbi számlánk elektronikus másolata (ha ilyen módon archiválja kibocsátott számláit),

- egy éles számla is (ez esetben ezt kérjük, egyértelműen jelölje az e-mailben).

A minta számlát technikai okokból kérjük, hogy egy jelszóval védett zip file-ban küldje meg az [eszamla-info@mav.hu](mailto:eszamla-info@mav.hu) e-mail címre.

|  |  |
| --- | --- |
| **Számla kibocsátó szállító adatai** | |
| **Kibocsátó neve:**  Az elektronikus számlát kibocsátó cég neve |  |
| **Adószáma:**  A kibocsátó adószáma |  |
| **Kapcsolattartó neve:**  Az a személy a kibocsátó részéről, akivel kapcsolatba léphetünk elektronikus számlákkal kapcsolatos ügyekben |  |
| **Kapcsolattartó telefonszáma:**  Telefonszám, melyen a kapcsolattartó elérhető |  |
| **Kapcsolattartó e-mail címe:**  E-mail cím, melyen keresztül a kapcsolattartó elérhető |  |

További tájékoztatás, egyeztetés az [eszamla-info@mav.hu](mailto:eszamla-info@mav.hu) e-mail címen kérhető.

1. Közös ajánlattétel esetén valamennyi tag. [↑](#footnote-ref-1)
2. Több személy esetén valamennyi tag, meghatározva azt is, hogy jogosultságuk önálló vagy együttes. [↑](#footnote-ref-2)